ครม. กระทรวงพาณิชย์ เสนอประกันรายได้เกษตรกรชาวสวนปาล์มน้ำมัน ปีการผลิต 256465
การประชุมคณะรัฐมนตรีวันนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ทำหน้าที่ประธานการประชุม โดยมีวาระสำคัญคือ กระทรวงการคลังจะเสนอการปรับโครงสร้างภาษีสรรพสามิตรถยนต์ใหม่ ตามการปล่อยคาร์บอน โดยจะปรับขึ้นภาษีสำหรับรถยนต์ที่ใช้เครื่องยนต์สันดาป หรือรถที่ใช้น้ำมันให้เสียภาษีสูง รถน้ำมัน ไฮบริด และอีโคคาร์กระทรวงพาณิชย์ เสนอประกันรายได้เกษตรกรชาวสวนปาล์มน้ำมัน ปีการผลิต 2564/65 หลังจากผ่านการเห็นชอบจากคณะกรรมการนโยบายปาล์มน้ำมันแห่งชาติ เป็นที่เรียบร้อยแล้ว เพื่อบรรเทาความเดือดร้อนของเกษตรกร จากปัญหาผลผลิตล้นตลาดและราคาตกต่ำกระทรวงเกษตรและสหกรณ์ ขออนุมัติดำเนินการตามมติคณะกรรมการนโยบายยางธรรมชาติ ครั้งที่ 1 /2564 และร่างกฎกระทรวงกำหนดค่าธรรมเนียมสำหรับการประกอบกิจการเกี่ยวกับสินค้าเกษตร พ.ศ... ร่างพระราชกฤษฎีกาออกตามความในประมวลรัษฎากร ว่าด้วยการลดอัตราและยกเว้นรัษฎากร (ฉบับที่ ..) พ.ศ. …. (มาตรการภาษีเพื่อสนับสนุนการดึงดูดชาวต่างชาติที่มีศักยภาพสูงสู่ประเทศไทย)นอกจากนี้ จะขอความเห็นชอบร่างข้อตกลง ด้านแรงงานระหว่างรัฐบาลแห่งราชอาณาจักรไทยกับรัฐบาลแห่งราชอาณาจักรซาอุดีอาระเบีย กระทรวงมหาดไทย เสนอร่างกฎกระทรวงกำหนดอัตราค่าธรรมเนียมสำหรับผู้ประกอบวิชาชีพวิศวกรรมควบคุม (ฉบับที่..) พ.ศ...กระทรวงสาธารณสุข เสนอร่างแผนปฏิบัติการด้านการควบคุมยาสูบแห่งชาติ ฉบับที่ 3 พ.ศ. 2565 – 2570 และต้องจับตาว่ากระทรวงมหาดไทย และสำนักงานคณะกรรมการการเลือกตั้ง หรือ กกต. จะเสนอให้ ครม.เห็นชอบให้มีการเลือกตั้งผู้ว่าราชการกรุงเทพมหานครสมาชิกสภากรุงเทพมหานคร (ส.ก.) นายกเมืองพัทยาและสมาชิกสภาเมืองพัทยารวมถึงติดตามสถานการณ์โควิด-19 หลังพบผู้ติดเชื้อเพิ่มสูงขึ้นอย่างต่อเนื่อง ตลอดจนการขอรับการสนับสนุนงบประมาณรายการค่าใช้จ่ายในการบรรเทาแก้ไขปัญหาการระบาดของโรคโควิด-19 ในเรือนจำและทัณฑสถาน จากงบกลาง รายการค่าใช้จ่ายในการบรรเทา แก้ไขปัญหาและเยียวยาผู้ได้รับผลกระทบจากการระบาด ของกระทรวงยุติธรรม